CELEX: 62017CN0251
Language: sl
Date: 2017-05-12 00:00:00
Title: Zadeva C-251/17: Tožba, vložena 12. maja 2017 – Evropska komisija/Republika Italija

10.7.2017   
            
            
               SL
            
            
               Uradni list Evropske unije
            
            
               C 221/16
            
         Tožba, vložena 12. maja 2017 – Evropska komisija/Republika Italija
   (Zadeva C-251/17)
   (2017/C 221/20)
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnika: E. Manhaeve in L. Cimaglia, agenta)
   
      Tožena stranka: Republika Italija
   
      Predlogi tožeče stranke
   
   Komisija Sodišču predlaga, naj:
   
               —
            
            
               razglasi, da Republika Italija s tem, da ni sprejela vseh ukrepov, potrebnih za izvršitev sodbe, ki jo je Sodišče razglasilo 19. julija 2012 v zadevi C-565/10 Komisija/Italija, ni izpolnila obveznosti, ki jih ima v skladu s členom 260(1) PDEU;
            
         
               —
            
            
               Republiki Italiji naloži plačilo kazni v višini 346 922,40 EUR, morebiti znižane na podlagi predlagane formule degresije, za vsak dan zamude pri izvršitvi sobe, izrečene v zadevi C-565/10, od dneva, ko je bila razglašena sodba v obravnavani zadevi in do dneva izvršitve sodbe, razglašene v zadevi C-565/10;
            
         
               —
            
            
               Republiki Italiji naloži plačilo dnevnega pavšalnega zneska v višini 39 113,80 EUR, v minimalnem skupnem znesku 62 699 421,40 EUR, od dneva razglasitve sodbe v zadevi C-565/10 in do dneva, ko bo razglašena sodba v obravnavani zadevi oziroma do dneva, ko bo izvršena sodba, izrečena v zadevi C-565/10;
            
         
               —
            
            
               Republiki Italiji naloži plačilo stroškov.
            
         
      Tožbeni razlogi in bistvene trditve
   
   Komisija s tožbo Republiki Italiji očita, da ni izvršila sodbe, ki jo je Sodišče izreklo 19. julija 2012 v povezavi z 80 italijanskimi aglomeracijami, med katerimi so aglomeracije, ki so predmet se sodbe.
   Republika Italija v zvezi s tem priznava, da ni izpolnila obveznosti, ki jih ima v skladu s členom 3 Direktive Sveta 91/271/EGS z dne 21. maja 1991 o čiščenju komunalne odpadne vode (1) v zvezi s 35 aglomeracijami. Poleg tega priznava, da ni izpolnila obveznosti, ki jih ima v skladu s členoma 4 in 10 te direktive v povezavi s 70 aglomeracijami.
   Komisija na podlagi tega sklepa, da Republika Italija ni sprejela vseh ukrepov, potrebnih za izvršitev sodbe z dne 19. julija 2012 v celoti.
   
      (1)  UL, posebna izdaja v slovenščini, poglavje 15, zvezek 2, str. 26.